West Side Story

Sioe gerdd ydy West Side Story. Ysgrifennwyd y llyfr gan Arthur Laurents a'r gerddoriaeth gan Leonard Bernstein gyda geiriau gan Stephen Sondheim. Mae'r sioe gerdd yn seiliedig ar ddrama William Shakespeare, Romeo and Juliet.
Lleolir y sioe gerdd ar Ochr Orllewinol Dinas Efrog Newydd yng nghanol y 1950au ac mae'n ymdrin â'r gwrthdaro rhwng dau griw o arddegwyr o gefndiroedd ethnig a diwylliannol gwahanol. Mae'r prif gymeriad, Tony sy'n aelod o'r giang Americanaidd, yn cwympo mewn cariad gyda Maria, sy'n chwaer i arweinydd y giang o Puerto Rico. Ystyrir y sioe yn drobwynt yn hanes theatr cerddorol Americanaidd yn sgîl eu themâu tywyll, cerddoriaeth soffistigedig, golygfeydd dawns ymestynnol a'r ffocws ar broblemau cymdeithasol. Daeth sgôr Bernstein ar gyfer y sioe gerdd yn boblogaidd iawn; mae'n cynnwys y caneuon "Something's Coming," "Maria," "América," "Somewhere," "Tonight," "Jet Song," "I Feel Pretty," "One Hand, One Heart," a "Cool."
Dynododd y cynhyrchiad gwreiddiol ar Broadway ym 1957, a gafodd ei gyfarwyddo a'i goreograffio gan Jerome Robbins a'i gynhyrchu gan Robert E. Griffith a Harold Prince, gynhyrchiad cyntaf Sondheim ar Broadway. Rhedodd y sioe am 732 o berfformiadau, cyn mynd ar daith. Cafodd ei enwebu am Wobr Tony am y Sioe Gerdd Orau yn 1957, ond aeth y wobr i ''The Music Man gan Meredith Willson. Enillodd Wobr Tony yn 1957 am goreograffeg Robbins. Cafodd y sioe rediad hirach byth yn Llundain, a gwelwyd llwyddiant rhyngwladol, gan arwain at ffilm o'r sioe gerddorol ym 1961. yn aml, perfformir West Side Story gan ysgolion, theatrau lleol ac yn achlysurol, gan gwmnïau opera.
Cymeriadau
Y Jets
Tony, Cyd-sylfaenydd y Jets
Riff, Arweinydd y Jets
Action, hawdd ei wylltio a'i gyffroi
Diesel, y mwyaf garw o'r giang, tal a chyhyrog
A-Rab, aelod lluddedig y giang
Baby John, y Jet ifancaf, ffrind gorau A-Rab, sensitif iawn
Big Deal, treulio llawer o'i amser gyda Diesel
Snowboy, cwl, tawel, hunan-feddiannol
Gee-Tar
Tiger
Mouth PieceEu Merched
Velma,
Graziella
Anybodys, tomboi sydd eisiau bod yn Jet
Minnie
Clarice
PaulineY Sharks
Bernardo, Arweinydd y Sharks
Chino, ifanc a swil, mae'n lladd Tony
Pepe, cyfaill Bernardos a chariad Consuela
Indio
Luis
Anxious
Toro
Nibbles
Moose
JuanoEu Merched
Maria, chwaer Bernardo, syrthia mewn cariad â Tony [PRIF FENYW]
Anita, Merch Bernardo
Consuela, Un o ferched y Shark girl gyda gwallt golau wedi'i liwio
Rosalia, y Breuddwydiwr sy'n dyheu i ddychwelyd i Puerto Rico
Estella
Margurita
FranciscaYr Oedolion
Officer Krupke, heddwas yn y dref
Doc, perchennog fferyllfa
Lt. Schrank, Is-gapten y dref
Glad Hand, y tywysydd yn y ddawns
Categori:Sioeau cerdd 1957
es:West Side Story